**Asasakka angajoqqaat**

Pissanganartumik sammisaqalerpugut ”Sapiitsuliortorsuuvutit”-mik taaguutilimmik. Sammisaqarnitsinnilu pinnguaatit atorlugit allaanerusumik nutaaliaasumik ilinniartitsisoqassaaq, tassanilu atuarnerup, pinnguarnerup, takorluuisinnaanerup inuttullu ineriartorsinnaanerup iluani ilinniartitsisoqassalluni.

Sapiitsuliortorsuit silarsuaat aallaavigalugu piginnaanivissuit, sapiitsuliortut sapiissuserlu sammissavagut, aammalu atuartut piginnaasatik atorlugit allanut qanoq ikiuussinnaanerat aamma iserfigissallugu. Sapiitsuliortorsuunngikkaluarluniluunniimmi piginnaasaqartoqarsinnaavoq sapiissuseqartoqarsinnaallunilu, taakkualu inniermut allanullu iluaqutaasinnaapput.

Anguniagassagut tassaassapput allanut tusarnaarsinnaaneq, eqimattakkuutaani isumaqatigiissinnaaneq, kukkusoqarsinnaasoq, isumassarsiorneq, isummanik tusarliisinnaaneq, allanut naleqalersitsisinnaaneq kiisalu atuakkialerinermut paasinnissinnaassuseq, saqqummiisinnaaneq, saqqummeeriaaseq kiisalu kisitsisinut aaqqissuussaanermullu paasinnissinnaaneq.

Atuartitsiffiit kalaallisut, qallunaatut, ilusilersuineq matematikkillu aallaavigalugit atuartut inuttut ineriartortinneqassapput kiisalu nutaaliorluni aallarnisaanerup iluani piginnaanernik ineriartortitsissallutik. Sammisanilu sisamat aallaavigisarpagut.

*Nutaaliorsinnaassueq* – atuartut takorluuisinnaassusaat isumassarsiorsinnaassusaallu aallavigineqartarput. Itisiliisassapput, misilittaasassapput periuuserlu nutaaliaasoq aallaavigalugu isummaminnik isumassarsiaminnillu saqqummiussisinnaasassallutik.

*Iliuuseqarsinnaassuseq* – suleqatigiissinnaaneq attaveqarsinnaanerlu aallaavigalugit. Atuaqatinut tusarnaarsinnaaneq, allanut isummanik avitseqateqarsinnaaneq, isumassarsianik piviusunngortitsiniarsinnaaneq.

*Inuttut inissisimaneq* – atuartup nammineerluni piginnaasaminut tatiginnilersinneqarneratigut naleqalersitsineq. Upperinnginnermik akuersaarneq sapiissuseqarnerlu.

*Nunarsuarmut paasinnissinnaassuseq* – inuit assigiinngissutaat kiisalu inuit nammineerlutik iliuuseqarsinnaassusaat aallaavigalugit. Inuit suut pisariaqartinneraat perusunneraallu eqqarsarluarluni samineqassapput.

Sammisassatsinnut qilanaalereerpugut.